CELEX: 32019D0219(01)
Language: lt
Date: 2019-02-15 00:00:00
Title: 2019 m. vasario 15 d. Komisijos įgyvendinimo sprendimas dėl 2019–2020 m. skubių kovos su tam tikromis gyvūnų ligomis ir augalų kenksmingaisiais organizmais priemonių įgyvendinimo darbo programos finansavimo ir priėmimo

19.2.2019   
               
               
                  LT
               
               
                  Europos Sąjungos oficialusis leidinys
               
               
                  C 66/11
               
            
         KOMISIJOS ĮGYVENDINIMO SPRENDIMAS
         2019 m. vasario 15 d.
         dėl 2019–2020 m. skubių kovos su tam tikromis gyvūnų ligomis ir augalų kenksmingaisiais organizmais priemonių įgyvendinimo darbo programos finansavimo ir priėmimo
         (2019/C 66/10)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių (Finansinį reglamentą), kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 110 straipsnį,
         atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (2), ypač į jo 36 straipsnio 4 dalį,
         kadangi:
         
                     (1)
                  
                  
                     siekiant užtikrinti skubių kovos su tam tikromis gyvūnų ligomis ir augalų kenksmingaisiais organizmais priemonių įgyvendinimą, reikia priimti daugiametį finansavimo sprendimą, kuriame pateikiama 2019–2020 m. daugiametė darbo programa. Reglamento (ES, Euratomas) 2018/1046 (Finansinio reglamento) 110 straipsniu nustatomos išsamios taisyklės dėl finansavimo sprendimų;
                  
               
                     (2)
                  
                  
                     tinkama leisti skirti dotacijas neskelbiant kvietimo teikti pasiūlymus ir nustatyti šių dotacijų skyrimo sąlygas;
                  
               
                     (3)
                  
                  
                     būtina leisti išmokėti delspinigius dėl pavėluoto mokėjimo remiantis Finansinio reglamento 116 straipsnio 5 dalimi;
                  
               
                     (4)
                  
                  
                     siekiant užtikrinti darbo programos įgyvendinimo lankstumą, reikėtų leisti daryti pakeitimus, kurie pagal Reglamento (ES, Euratomas) 2018/1046 110 straipsnio 5 dalį neturėtų būti laikomi esminiais;
                  
               
                     (5)
                  
                  
                     Reglamento (ES) Nr. 652/2014 6 straipsnyje nustatyta, kad, neviršijant didžiausios normos, nustatytos to reglamento 5 straipsnio 1–3 dalyse, dotacijos valstybėms narėms gali būti skiriamos dėl priemonių, kurių imamasi patvirtinus, kad pasireiškė viena iš gyvūnų ligų, išvardytų pagal to reglamento 7 straipsnį, jeigu priemonės buvo taikomos nedelsiant ir buvo laikomasi atitinkamų Sąjungos teisės reikalavimų. Dotacijos taip pat gali būti skiriamos valstybėms narėms, trečiosioms šalims ar tarptautinėms organizacijoms dėl apsaugos priemonių, kurių imtasi tuo atveju, jei kyla tiesioginė grėsmė sveikatai Sąjungoje dėl pasireiškusios arba plintančios trečiosios šalies arba valstybės narės teritorijoje vienos iš gyvūnų ligų ir zoonozių, išvardytų pagal to reglamento 7 arba 10 straipsnį;
                  
               
                     (6)
                  
                  
                     Reglamento (ES) Nr. 652/2014 16 straipsnyje nustatyta, kad, neviršijant didžiausios normos, nustatytos to reglamento 5 straipsnio 1–3 dalyse, dotacijos valstybėms narėms arba tarptautinėms organizacijoms gali būti skiriamos dėl augalų kenksmingųjų organizmų naikinimo, sulaikymo ir apsaugos nuo jų plitimo priemonių, laikantis to reglamento 17 straipsnyje nustatytų sąlygų;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               NUSPRENDĖ:
         
            1 straipsnis
            Darbo programa
            Daugiametis finansavimo sprendimas, kuriame pateikiama 2019–2020 m. daugiametė priede nustatytų skubių kovos su tam tikromis gyvūnų ligomis ir augalų kenksmingaisiais organizmais priemonių įgyvendinimo darbo programa, priimtas.
         
         
            2 straipsnis
            Sąjungos įnašas
            Didžiausias Sąjungos įnašas 2019 biudžeto vykdymo metais darbo programai įgyvendinti – 50 000 000 EUR, o 2020 biudžeto vykdymo metais – 20 000 000 EUR; jis finansuojamas iš asignavimų pagal šias Sąjungos bendrojo biudžeto eilutes:
            
                        a)
                     
                     
                        2019 m. – biudžeto eilutė 17 04 04: 50 000 000 EUR;
                     
                  
                        b)
                     
                     
                        2020 m. – biudžeto eilutė 17 04 04: 20 000 000 EUR.
                     
                  Pirmoje pastraipoje numatytus asignavimus taip pat galima naudoti delspinigiams už pavėluotą mokėjimą mokėti.
            Šis sprendimas įgyvendinamas, jeigu, biudžeto valdymo institucijai patvirtinus 2020 m. Sąjungos bendrąjį biudžetą, tame biudžete jam bus skirta asignavimų.
            Sąjungos finansinio įnašo procentinis dydis sudaro 50 %, 75 % arba 100 % ir yra atskirai nustatomas kiekvienam naudos gavėjui pagal Reglamento (ES) Nr. 652/2014 5 straipsnį.
         
         
            3 straipsnis
            Lankstumo sąlyga
            Kumuliaciniai konkretiems veiksmams finansuoti skirtų asignavimų pakeitimai, neviršijantys 20 % didžiausio šio sprendimo 2 straipsnio pirmoje pastraipoje nustatyto metinio Sąjungos įnašo, nelaikomi esminiais pakeitimais pagal Finansų reglamento 110 straipsnio 5 dalį, jeigu jie iš esmės nedaro įtakos veiksmų pobūdžiui ir darbo programos tikslui.
            Atsakingas leidimus suteikiantis pareigūnas gali taikyti pirmoje pastraipoje nurodytus pakeitimus. Tie pakeitimai taikomi vadovaujantis patikimo finansų valdymo ir proporcingumo principais.
         
         
            4 straipsnis
            Dotacijos
            Dotacijos gali būti skiriamos be kvietimo teikti pasiūlymus, laikantis priede nustatytų sąlygų. Dotacijos gali būti skiriamos priede nurodytoms įstaigoms, atrinktoms pagal priedo 2.1 punktą.
         
         
            Priimta Briuselyje 2019 m. vasario 15 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 193, 2018 7 30, p. 1.
         
            (2)  OL L 189, 2014 6 27, p. 1.
      
      
         
            PRIEDAS
            2019 ir 2020 m. skubių kovos su tam tikromis gyvūnų ligomis ir augalų kenksmingaisiais organizmais priemonių įgyvendinimo darbo programa
            1.   Įvadas
            
            Remiantis 2014 m. gegužės 15 d. Europos Parlamento ir Tarybos reglamento (ES) Nr. 652/2014 2 straipsnyje nustatytais tikslais, šioje darbo programoje nustatyti finansuotini veiksmai ir paskirstytas 2019–2020 m. dotacijų, įgyvendinamų taikant tiesioginį valdymą, biudžetas.
            a)   Teisinis pagrindas
            
                        2014 m. gegužės 15 d. Europos Parlamento ir Tarybos reglamentas (ES) Nr. 652/2014
                     
                  Biudžeto eilutė
            
                        17 04 04
                     
                  Tikslai
            
                        Veiksmų tikslai – kovoti su gyvūnų ligomis arba augalų kenksmingaisiais organizmais taikant skubias priemones pagal Reglamento (ES) Nr. 652/2014 6 ir 16 straipsnius.
                     
                  Numatomi rezultatai
            
                        Komisija tikisi, kad, įgyvendinus veiksmą, nurodytą po antrašte „Tikslai“, bus užkirstas kelias toliau plisti gyvūnų ligoms ir augalų kenksmingiesiems organizmams ir kad, atsiradę Sąjungos teritorijoje, jie bus sparčiai likviduoti.
                     
                  2.   Dotacijos
            
            Pagal šią darbo programą dotacijoms rezervuotą bendrą biudžeto paketą 2019 metams sudaro 50 000 000 EUR, o 2020 metams – 20 000 000 EUR.
            2.1.   Skubios kovos su tam tikromis gyvūnų ligomis ir augalų kenksmingaisiais organizmais priemonės, įgyvendinamos dotacijų forma, neskelbiant kvietimo teikti pasiūlymus
            
            Pareiškėjų, kuriems tiesiogiai skiriamos dotacijos, rūšis:
            
                        
                                    a)
                                 
                                 
                                    įstaigos, kurios pagrindiniame akte Finansinio reglamento 58 straipsnio prasme nurodomos kaip naudos gavėjos, arba valstybių narių paskirtos joms pavaldžios įstaigos, kai pagrindiniame akte tos valstybės narės nurodytos kaip naudos gavėjos;
                                 
                              
                                    b)
                                 
                                 
                                    įstaigos, turinčios de jure arba de facto monopoliją, arba valstybių narių paskirtos joms pavaldžios įstaigos, kai tos valstybės narės yra de jure ar de facto monopolinėje padėtyje;
                                 
                              
                                    c)
                                 
                                 
                                    specifinio pobūdžio veikla, kurią dėl atitinkamos techninės kompetencijos, didelio specializacijos laipsnio arba administracinių galių gali vykdyti tik tam tikro tipo įstaiga, jeigu atitinkama veikla nepatenka į kvietimo teikti pasiūlymus taikymo sritį.
                                 
                              
                  Veiklos, kuri bus finansuojama dotacijų, skirtų neskelbiant kvietimo teikti pasiūlymus pagal Finansinio reglamento 195 straipsnį, lėšomis, apibūdinimas
            
                        
                                    a)
                                 
                                 
                                    Reglamento (ES) Nr. 652/2014 6 straipsnyje nustatyta, kad, neviršijant didžiausios normos, nustatytos to reglamento 5 straipsnio 1–3 dalyse, dotacijos valstybėms narėms gali būti skiriamos dėl priemonių, kurių imamasi patvirtinus, kad pasireiškė viena iš gyvūnų ligų, išvardytų pagal to reglamento 7 straipsnį, jeigu priemonės buvo taikomos nedelsiant ir buvo laikomasi atitinkamų Sąjungos teisės reikalavimų. Dotacijos taip pat gali būti skiriamos valstybėms narėms, trečiosioms šalims ar tarptautinėms organizacijoms dėl apsaugos priemonių, kurių imtasi tuo atveju, jei kyla tiesioginė grėsmė sveikatai Sąjungoje dėl pasireiškusios arba plintančios trečiosios šalies arba valstybės narės teritorijoje vienos iš gyvūnų ligų ir zoonozių, išvardytų pagal to reglamento 7 arba 10 straipsnį.
                                 
                              
                                    b)
                                 
                                 
                                    Reglamento (ES) Nr. 652/2014 16 straipsnyje nustatyta, kad, neviršijant didžiausios normos, nustatytos to reglamento 5 straipsnio 1–3 dalyse, dotacijos valstybėms narėms arba tarptautinėms organizacijoms gali būti skiriamos dėl augalų kenksmingųjų organizmų naikinimo, sulaikymo ir apsaugos nuo jų plitimo priemonių, laikantis to reglamento 17 straipsnyje nustatytų sąlygų.
                                 
                              
                                    c)
                                 
                                 
                                    Reglamento (ES) Nr. 652/2014 3 straipsnio 2 dalyje nustatyta, kad, jeigu dotacijos teikiamos valstybių narių kompetentingoms institucijoms, šios kompetentingos institucijos turi būti laikomos nustatytais naudos gavėjais pagal Reglamento (ES, Euratomas) Nr. 2018/1046 195 straipsnio c punktą. Tokios dotacijos gali būti suteiktos neskelbiant kvietimo teikti pasiūlymus.
                                 
                              
                                    d)
                                 
                                 
                                    Pagal Reglamento (ES) Nr. 652/2014 6 straipsnio 5 dalį Komisija gali Sąjungos finansinę paramą skirti biologinių produktų atsargoms kaupti arba vakcinų dozėms įsigyti, jeigu trečiojoje šalyje ar vienoje iš valstybių narių pasireiškusi arba plintanti viena iš gyvūnų ligų ir zoonozių, išvardytų to reglamento I ir II prieduose, gali kelti grėsmę Sąjungai.
                                 
                              
                  Įgyvendinimas
            
                        Įgyvendina Sveikatos ir maisto saugos GD
                     
                  Tinkamos finansuoti išlaidos
            
                        Pagal Reglamento (ES) Nr. 652/2014 8 straipsnį Sąjungos finansiniu įnašu padengiamos šios tinkamos finansuoti išlaidos, patirtos kovojant su gyvūnų ligomis:
                        
                                    a)
                                 
                                 
                                    išlaidos kompensacijoms savininkų patiriamai žalai už jų paskerstus arba nužudytus gyvūnus atlyginti;
                                 
                              
                                    b)
                                 
                                 
                                    gyvūnų skerdimo ar nužudymo išlaidos ir su tuo susijusios gabenimo išlaidos;
                                 
                              
                                    c)
                                 
                                 
                                    išlaidos kompensacijoms savininkų patiriamai žalai už jų sunaikintus gyvūninius produktus atlyginti, neviršijant tų produktų rinkos vertės prieš pat kylant bet kokiam įtarimui apie prasidėjusią ligą ar prieš jam pasitvirtinant;
                                 
                              
                                    d)
                                 
                                 
                                    ūkių ir įrangos valymo, dezinsekcijos ir dezinfekcijos išlaidos remiantis epidemiologija ir patogeno savybėmis;
                                 
                              
                                    e)
                                 
                                 
                                    išlaidos, susijusios su užkrėstų pašarų gabenimu ir sunaikinimu ir, jeigu negalima dezinfekuoti, užterštos įrangos sunaikinimu;
                                 
                              
                                    f)
                                 
                                 
                                    išlaidos vakcinoms ir jaukams įsigyti, laikyti, tvarkyti ar platinti, taip pat paties vakcinavimo išlaidos, jei Komisija taip nusprendžia ar leidžia tokius veiksmus;
                                 
                              
                                    g)
                                 
                                 
                                    skerdenų gabenimo ir pašalinimo išlaidos;
                                 
                              
                                    h)
                                 
                                 
                                    išskirtinėmis ir tinkamai pagrįstomis aplinkybėmis:
                                    
                                                i)
                                             
                                             
                                                mėginių ėmimo išlaidos;
                                             
                                          
                                                ii)
                                             
                                             
                                                tyrimų išlaidos;
                                             
                                          
                                                iii)
                                             
                                             
                                                informuotumo gerinimo kampanijų išlaidos;
                                             
                                          
                                                iv)
                                             
                                             
                                                kitos ligai likviduoti būtinos išlaidos, atsižvelgiant į epidemiologiją ir patogeno savybes.
                                             
                                          
                              Pagal Reglamento (ES) Nr. 652/2014 18 straipsnį Sąjungos finansiniu įnašu padengiamos šios tinkamos finansuoti išlaidos, patirtos kovojant su augalų kenksmingaisiais organizmais:
                        
                                    a)
                                 
                                 
                                    išlaidos darbuotojams, neatsižvelgiant į jų statusą, tiesiogiai dalyvaujantiems įgyvendinant priemones, taip pat įrangos nuomos sąnaudos, vartojimo reikmenų ir kitų reikalingų medžiagų, apdorojimo produktų, mėginių ėmimo ir laboratorinių tyrimų išlaidos;
                                 
                              
                                    b)
                                 
                                 
                                    išlaidos paslaugų sutartims su trečiosiomis šalimis daliai priemonių vykdyti;
                                 
                              
                                    c)
                                 
                                 
                                    išlaidos kompensacijoms atitinkamiems veiklos vykdytojams ir savininkams už augalų, augalinių produktų ir kitų objektų apdorojimą, sunaikinimą ir tolesnį šalinimą, taip pat už patalpų, žemės, vandens, dirvožemio ir auginimo terpės, įrenginių, mašinų ir įrangos valymą ir dezinfekavimą;
                                 
                              
                                    d)
                                 
                                 
                                    nuo 2017 m. sausio 1 d. išlaidos kompensacijoms atitinkamiems savininkams žalai už sunaikintus augalus, augalinius produktus ar kitus objektus, patirtai taikant Direktyvos 2000/29/EB 16 straipsnyje nurodytas priemones, atlyginti, neviršijant tokių augalų, augalų produktų ir kitų objektų rinkos vertės, kurią jie būtų turėję, jei nebūtų buvę paveikti tų priemonių; atlyginimo vertė (jei yra) iš kompensacijos atskaitoma;
                                 
                              
                                    e)
                                 
                                 
                                    išskirtinėmis ir tinkamai pagrįstomis aplinkybėmis:
                                    
                                                i)
                                             
                                             
                                                informuotumo gerinimo kampanijų išlaidos;
                                             
                                          
                                                ii)
                                             
                                             
                                                kitos ligai likviduoti ar kenksmingajam organizmui sulaikyti būtinos išlaidos arba išlaidos, susijusios su papildomomis apsauginėmis priemonėmis, kurių buvo imtasi prieš kenksmingojo organizmo plitimą, atsižvelgiant į epidemiologiją ir patogeno savybes.
                                             
                                          
                              
                  Skyrimo kriterijai
            
                        Sąjungos finansinio įnašo skyrimo kriterijai:
                        
                                    a)
                                 
                                 
                                    atitinkamų Sąjungos teisės aktų reikalavimų laikymasis;
                                 
                              
                                    b)
                                 
                                 
                                    planuojamos veiklos aktualumas siekiant užtikrinti gyvūnų ligų ir augalų kenksmingųjų organizmų plitimo prevenciją arba jų likvidavimą.